recursal/SuperWikiNEXT-32B huggingface dataset:
Ο **BPS CS31082-0001**, γνωστός και ως **Αστέρας του Καϋρέλ** (αγγλ. *Cayrel's Star*) είναι ένας πολύ μεγάλης ηλικίας αστέρας, που ανήκει στον ακραίο Πληθυσμό II. Βρίσκεται σε απόσταση περίπου 4 χιλιάδες παρσέκ από τη Γη, στην άλω του Γαλαξία μας. Ανήκει στην κατηγορία των εξαιρετικά «φτωχών» σε «μέταλλα» αστέρων, καθώς η μεταλλικότητά του είναι κάπου χίλιες φορές μικρότερη από εκείνη του Ήλιου ([Fe/H] = –2,9). Ειδικότερα, ανήκει στην πολύ σπάνια υποκατηγορία των ενισχυμένων με νετρονιακή σύλληψη αστέρων. Ανακαλύφθηκε από τον Τιμ Μπηρς (Tim C. Beers) και συνεργάτες του με το τηλεσκόπιο Σμιντ του Διαμερικανικού Αστεροσκοπείου του Σέρο Τολόλο στη Χιλή. Αναλύθηκε φασματικώς από τον Γάλλο αστρονόμο Ροζέ Καϋρέλ (από όπου και η ονομασία του αστέρα) και την ομάδα του, που χρησιμοποίησαν το Πολύ Μεγάλο Τηλεσκόπιο (VLT) του Ευρωπαϊκού Νότιου Αστεροσκοπείου, επίσης στη Χιλή για να προσδιορίσουν τις περιεκτικότητες του αστέρα στα διάφορα στοιχεία της ύλης. Ο λόγος των ισοτόπων θόριο-232 προς ουράνιο-238 χρησίμευσε για τον προσδιορισμό της ηλικίας του αστέρα. Αυτή εκτιμήθηκε σε περίπου 12,5 δισεκατομμύρια έτη, που αντιστοιχεί στην ηλικία των γηραιότερων γνωστών αστέρων.

Συγκρινόμενος με άλλους αστέρες της κατηγορίας του, που έχουν εμπλουτισθεί με βαρέα στοιχεία παραχθέντα με τη διαδικασία ταχείας συλλήψεως νετρονίων (όπως ο Αστέρας του Σνέντεν, ο BD +17° 3248 και ο HE 1523-0901) ο Αστέρας του Καϋρέλ έχει μεγαλύτερες περιεκτικότητες σε ακτινίδες (Th, U), αλλά απροσδόκητα μικρή περιεκτικότητα σε μόλυβδο.

Παραπομπές
----------

1. ↑  Space Math @ NASA

Πηγές
-----

* Beers, T.C. G.W. Preston & S.A. Shectman: «A search for stars of very low metal abundance. I.», *Astron. J.*, τόμ. 90, σσ. 2089-2102 (1985)
* Beers, T.C. G.W. Preston & S.A. Shectman: «A search for stars of very low metal abundance. IΙ.», *Astron. J.*, τόμ. 103, σσ. 1987–2034 (1992)
* Cayrel, R. κ.ά.: «Measurement of stellar age from uranium decay», *Nature*, τόμ. 409, τεύχ. 6821, σσ. 691-692 (2001)
* Schatz, H. κ.ά.: «Thorium and Uranium Chronometres applied to CS 31082-001*,* Astrophysical Journal*, τόμ. 579, σσ. 628-638 (2002)*

Εξωτερικοί σύνδεσμοι
--------------------

* R. Cayrel et al.: «Measurement of stellar age from uranium decay«, στο *arXiv*
* «Κοσμοχρονόμετρα της διαδικασίας r»
**Αφροέσσα ΙΙ (Ναρκαλιευτικό) / Μ-209, Ν/Α 2185, 16**

Πρώην ‘BYMS 2185’.

Παρελήφθη από το Βρετανικό Ναυτικό στο GRIMSBY της Αγγλίας τον Ιούνιο του 1943. Ναυπηγήθηκε στα Ναυπηγεία ‘USA Greenpart Basik & Constraction Co, Green port, N.Y.’. Ύψωση της Ελληνικής Σημαίας στις 9 Ιουνίου 1943.

Κατάπλευση του στις 9 Φεβρουαρίου 1943. Ομοίου τύπου πλοία : **Αφροέσσα ΙΙ**, Πάραλος ΙΙΙ, Σαλαμινία ΙΙ και Καρτερία ΙΙ που κατέπλευσαν στην Αλεξάνδρεια στις 1 Σεπτεμβρίου 1943. Συμμετείχε στις επιχειρήσεις του πολέμου, στις εκκαθαρίσεις των ναρκοπεδίων των Ελληνικών θαλασσών και στις επιχειρήσεις του εσωτερικού πολέμου ( εμφύλιος).

Στις 28 Απριλίου 1947 μαζί με το Ν/Α ‘ΚΑΡΤΕΡΙΑ’ και Α/Φ ‘ΠΟΡΤΑΡΙΑ’ υποστήριξε απόβαση της 3ής Ορεινής Ταξιαρχίας στις εκβολές του Πηνειού και στις 6 Οκτωβρίου 1948 υποστήριξε την Ασπροβάλτα και το Σταυρό. Παροπλίσθηκε στις 11 Σεπτεμβρίου 1973

Πηγές
-----

* http://uboat.net
* http://www.shipbuildinghistory.com
Το **μουσικό πριόνι** είναι μουσικό όργανο που αποτελείται από ένα ευλύγιστο πριόνι και παίζεται συνήθως με δοξάρι βιολιού, το οποίο τρίβεται στη μεταλλική του πλάκα, κρατημένη ανάμεσα στα γόνατα του εκτελεστή. Με το αριστερό του χέρι, ο οργανοπαίκτης ρυθμίζει την κάμψη της λάμας του πριονιού και με τον τρόπο αυτό είναι σε θέση να παράγει διαφορετικές νότες με το δοξάρι. Με τη βοήθεια του χεριού ή με μια τρεμάμενη κίνηση του ποδιού επιτυχγάνεται επίσης βιμπράτο. Ο ήχος του μοιάζει με γυναικεία φωνή που μπορεί να πιάσει πολύ ψηλές νότες, όπως μία σοπράνο. Σύμφωνα με την ταξινόμηση Χόρνμποστελ-Σακς ανήκει στα ιδιόφωνα τριβής. 

Η ιστορία του ξεκινά περίπου στα μέσα του 19ου αιώνα, όταν χρησιμοποιήθηκε σε παραστάσεις βοντβίλ και από καλλιτέχνες του μιούζικ-χολ. Παίζεται κυρίως στη λαϊκή ρωσική μουσική και σε αγροτικές περιοχές των ΗΠΑ, απέκτησε όμως δημοφιλία και στην Κίνα. Ετήσια φεστιβάλ για το μουσικό πριόνι έχουν διοργανωθεί στην Καλιφόρνια στα τέλη της δεκαετίας του 1960 και στο Κουανγκτσόου της Κίνας. Ο Ντμίτρι Σοστακόβιτς έγραψε ένα μέρος που προοριζόταν για μουσικό πριόνι στο Πρώτο Κοντσέρτο για πιάνο (1933), το οποίο, όμως, παίζεται συνήθως από βιολί. Χρησιμοποιήθηκε ακόμα από τον κλασικό Γάλλο συνθέτη Ανρί Σωγκέ (Henri Sauguet) στο *Plainte* (1949) και από τον αβάν-γκαρντ συνθέτη Τζορτζ Κραμπ στο *Ancient Voices of Children* (1970).

Παραπομπές
----------

1. ↑  ULRICH, MICHELS (2005). *ΑΤΛΑΣ ΤΗΣ ΜΟΥΣΙΚΗΣ ΤΟΜΟΣ 1*. ΑΘΗΝΑ: ΦΙΛΙΠΠΟΣ ΝΑΚΑΣ. σελ. 31. ISBN 960-290-188-8.
2. 1 2  Graham Johnson. "Saw, musical." *Grove Music Online. Oxford Music Online.* Oxford University Press, 23 Αυγούστου 2016

Πηγές
-----

* Graham Johnson. "Saw, musical." *Grove Music Online. Oxford Music Online.* Oxford University Press, 23 Αυγούστου 2016

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μουσικό πριόνι** |

* Natalia 'Saw Lady' Paruz. Ανακτήθηκε στις 23.08.2016.

* Musical Saws. (Ιστότοπος εκμάθησης). Ανακτήθηκε στις 23.08.2016.
Η **Άρντεα** ήταν αρχαία πόλη και κοινότητα, βρίσκεται στην Μητροπολιτική Πόλη της Ρώμης, 35 χιλιόμετρα νότια της Ρώμης και περίπου 4 χιλιόμετρα από την Μεσογειακή ακτή. Η οικονομία της βασίστηκε αρχικά στην γεωργία αλλά από την δεκαετία του 1970 κυρίαρχο ρόλο έχει η βιοτεχνία. Η Άρντεα ιδρύθηκε τον 8ο αιώνα π.Χ. και ήταν μια από τις αρχαιότερες πόλεις της δυτικής Ευρώπης, την κατοικούσαν οι Ρούτουλοι και καταγράφονται στην Αινειάδα. Ο βασιλιάς της Ρώμης Ταρκύνιος ο Υπερήφανος προσπάθησε να καταλάβει την Άρντεα με έφοδο αλλά απέτυχε (509 π.Χ.), στην συνέχεια ξεκίνησε την πολιορκία. Η πολιορκία δεν ολοκληρώθηκε επειδή ανατράπηκε το Ρωμαϊκό Βασίλειο και ανέβηκε η Ρωμαϊκή Δημοκρατία. Ο πρώτος Ρωμαίος ύπατος και αρχηγός των επαναστατών Λεύκιος Ιούνιος Βρούτος έφτασε στο στρατόπεδο του Ταρκύνιου που πολιορκούσε την Άρντεα, ο λαός της πόλης του άνοιξε τις πύλες και τον δέχτηκε σαν ελευθερωτή. 

Οι Βόλσκοι αργότερα πολιόρκησαν την Άρντεα (443 π.Χ.) αλλά αποκρούστηκαν επιτυχώς από τα Ρωμαϊκά στρατεύματα. Μετά την Ρωμαϊκή κατάκτηση η Άρντεα καταγράφεται πολλές φορές για την σύνδεση της με την Βία Αρντεατίνα ένας από τους βασικότερους δρόμους της αυτοκρατορίας. Όταν ξέσπασε ο Β΄ Καρχηδονιακός Πόλεμος η Άρντεα ήταν μία από τις λίγες πόλεις που υποστήριξαν την Αρχαία Καρχηδόνα, όταν νίκησαν οι Ρωμαίοι στερήθηκαν τα προνόμια τους. Την περίοδο (3ος αιώνας π.Χ.-2ος αιώνας π.Χ.) ήταν ασήμαντη Ρωμαϊκή πόλη, τον 1ο αιώνα π.Χ. κατοικούσε σε αυτήν ο Ρωμαίος συγγραφέας Λεύκιος Ιούνιος Μοδεράτος Κολουμέλας. Όταν έπεσε η Δυτική Ρωμαϊκή Αυτοκρατορία η Άρντεα ερημώθηκε, αναδείχτηκε ξανά όταν στεγάστηκε στο κάστρο της ο Πάπας Γελάσιος Β΄ (1118), ακολούθησαν πολλοί βαρόνοι. Ο Πάπας Μαρτίνος Ε΄ την ανέθεσε σε έναν ευγενή του από την Οικογένεια Κολόννα (1419), την πούλησε στην Οικογένεια Τσεζαρίνι (1419). Τα σύγχρονα χρόνια απέκτησε πλούσιες αρδευτικές εγκαταστάσεις και έγινε προάστειο της Πομέτζια (1948), τελικά έγινε ανεξάρτητος Δήμος (1970)

Παραπομπές
----------

1. ↑  «Superficie di Comuni Province e Regioni italiane al 9 ottobre 2011». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
2. ↑  «Popolazione Residente al 1° Gennaio 2018». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
3. ↑
4. ↑  Lucius Junius Moderatus Columella (1745). L. Junius Moderatus Columella of Husbandry, in Twelve Books: and his book, concerning Trees. Translated into English, with illustrations from Pliny, Cato, Varro, Palladius and other ancient and modern authors. London: A. Millar. σ. 130

Πηγές
-----

* Lucius Junius Moderatus Columella (1745). L. Junius Moderatus Columella of Husbandry, in Twelve Books: and his book, concerning Trees. Translated into English, with illustrations from Pliny, Cato, Varro, Palladius and other ancient and modern authors.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 167788613
* LCCN: n91042483
* GND: 4384824-2
* SUDOC: 127832858
* BNF: cb120292775 (data)

 |

 |
Μεταγωγικά αεροσκάφη C-47 στο αεροδρόμιο του Tempelhof (1948). Χάρη στην αερογέφυρα από τη Δύση απέτυχε ο αποκλεισμός του Βερολίνου από τους Σοβιετικούς
Την 1η Ιανουαρίου 1947 Μεγάλη Βρετανία και ΗΠΑ ένωσαν τις ζώνες κατοχής τους στη Γερμανία σε μια ενιαία διοικητική ενότητα, στην οποία προστέθηκε τον Απρίλιο του 1949 και η γαλλική ζώνη κατοχής. Ήδη από τις αρχές του 1948 αντιπρόσωποι ευρωπαϊκών χωρών καθώς και των ΗΠΑ ανακοίνωσαν την ένωση των περιοχών της δυτικής Γερμανίας υπό τον έλεγχο ενός νέου ομοσπονδιακού συστήματος. Επιπλέον ξεκίνησε υπό την σκέπη του σχεδίου Μάρσαλ η βιομηχανική ανασυγκρότηση και η οικονομική παλινόρθωση της Γερμανίας, συμπεριλαμβανομένης της εισαγωγής νέου νομίσματος, του γερμανικού μάρκου (Deutsche Mark) που θα αντικαθιστούσε το παλιό νόμισμα του Ράιχ (Reichsmark), το οποίο είχαν απαξιώσει οι Σοβιετικοί.

Αντιδρώντας σε αυτές τις εξελίξεις, ο Στάλιν επέβαλε από τις 24 Ιουνίου 1948 αποκλεισμό στο Βερολίνο, το οποίο βρίσκονταν στην σοβιετική ζώνη κατοχής αλλά ήταν υπό διαιρεμένο σε τέσσερις ζώνες ελέγχου από τις νικήτριες δυνάμεις. Ο αποκλεισμός, που διήρκησε μέχρι τις 12 Μαΐου 1949, ήταν η πρώτη μεγάλη κρίση του Ψυχρού Πολέμου. Οι Σοβιετικοί δεν επέτρεπαν την μεταφορά τροφίμων και εφοδίων στις ζώνες του Βερολίνου υπό δυτικό έλεγχο. Οι ΗΠΑ, η Μεγάλη Βρετανία, η Γαλλία, ο Καναδάς, η Αυστραλία, η Νέα Ζηλανδία και άλλες χώρες ανταποκρίθηκαν στην πρόκληση ξεκινώντας την μαζική μεταφορά εφοδίων και στο δυτικό Βερολίνο από αέρος.

Στο ίδιο το Βερολίνο συνεχίστηκαν οι υποκινούμενες από τους Σοβιετικούς εντάσεις. Στο ανατολικό Βερολίνο οι κομμουνιστές επιχείρησαν να παρεμποδίσουν την ομαλή διεξαγωγή των δημοτικών εκλογών της 5ης Δεκεμβρίου 1948 (όπως είχαν κάνει και στις εκλογές του 1946), που έφεραν όμως συντριπτική νίκη (86,3%) των μη κομμουνιστικών δυνάμεων. Τα αποτελέσματα των εκλογών χώρισαν επί της ουσίας το Βερολίνο στο διακριτό δυτικό και ανατολικό τμήμα. Τριακόσιες χιλιάδες Βερολινέζοι διαδήλωσαν υπέρ της συνέχισης της διεθνούς αερογέφυρας που μετέφερε προμήθειες στην πόλη. Τελικά τον Μάιο του 1949 ο Στάλιν υποχώρησε και διεκόπη ο αποκλεισμός της πόλης.

Το 1952 η ΕΣΣΔ πρότεινε επανειλημμένα σχέδιο ενοποίησης της ανατολικής (ελεγχόμενης από τους Σοβιετικούς) και της δυτικής (ελεγχόμενης από τις δυτικές δυνάμεις) Γερμανίας κάτω από ενιαία κυβέρνηση που θα ανέβαινε στην εξουσία ύστερα από εκλογές που θα γίνονταν με την επίβλεψη των Ηνωμένων Εθνών, υπό τον όρο ότι το νέο ενιαίο γερμανικό κράτος δεν θα συμμετείχε σε στρατιωτικές συμμαχίες με άλλες δυτικές δυνάμεις. Οι δυτικοί απέρριψαν την πρόταση.

Παραπομπές
----------

1. 1 2  Miller 2000, σελ. 13
2. ↑  Miller 2000, σελ. 18
3. ↑  Miller 2000, σελ. 31
4. ↑  Gaddis 2005, σελ. 33
5. ↑  Miller 2000, σελίδες 65–70
6. ↑  Turner, Henry Ashby, *The Two Germanies Since 1945: East and West*, Yale University Press, 1987, ISBN 0-300-03865-8, page 29
7. ↑  Fritsch-Bournazel, Renata, *Confronting the German Question: Germans on the East-West Divide*, Berg Publishers, 1990, ISBN 0-85496-684-6, page 143
8. ↑  Gaddis 2005, σελ. 34
9. ↑  Miller 2000, σελίδες 180–81
Η κονσόλα Nintendo 64 με το χειριστήριό της
Το **Nintendo 64** (**Ν64**) είναι η τρίτη κονσόλα για βιντεοπαιχνίδια που κυκλοφόρησε η Nintendo. Πήρε το όνομά της από τον 64-μπιτο RISC επεξεργαστή της και κυκλοφόρησε τον Ιούνιο του 1996 στην Ιαπωνία ενώ στην Ευρώπη έκανε την εμφάνισή της το 1997. Ήταν η τελευταία κονσόλα της Nintendo που χρησιμοποιούσε κασέτες (ROM cartridges) για τα παιχνίδια, μέχρι την κυκλοφορία του Nintendo Switch το 2017, αντί για CD ή DVD που καθιερώθηκαν εκείνη την εποχή από το PSone της Sony και το Sega Saturn. Τα δύο παιχνίδια που κυκλοφόρησαν μαζί με την άφιξη της κονσόλας ήταν το *Super Mario 64* και το *Pilotwings 64*, ενώ στην Ιαπωνία κυκλοφόρησε και το *Saikyō Habu Shōgi*. Αρχικά είχε ανακοινωθεί με το όνομα Ultra 64 το οποίο άλλαξε στη συνέχεια λόγω πνευματικών δικαιωμάτων.

Το Nintendo 64 κυκλοφόρησε μετά το PS1 και το Saturn στον τότε "πόλεμο" των κονσολών 5ης γενιάς και παρόλο που ήταν το πιο ισχυρό τεχνολογικά, η χρήση κασετών λόγω της χαμηλής χωρητικότητας και λόγω του μεγάλου κόστους τους ήταν αποτρεπτική για τους κατασκευαστές βιντεοπαιχνιδιών στο να εκμεταλλευτούν την δύναμη της κονσόλας.

Η Nintendo σταμάτησε επίσημα την υποστήριξη του N64 το 2001, με την άφιξη του Gamecube.
Παγκοσμίως πούλησε περίπου 32.930.000 μονάδες. Τα δημοφιλέστερα παιχνίδια ήταν τα *Super Mario 64*, *Mario Kart 64*, *Donkey Kong 64*, *The Legend of Zelda: Ocarina of Time*, *The Legend of Zelda: Majora's Mask* και *GoldenEye 007*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Nintendo 64** |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Κονσόλες της Nintendo |
| --- |
|  |
| Οικιακές | 
* Nintendo Entertainment System
* Super Nintendo Entertainment System
* Nintendo 64
* GameCube
* Wii
* Wii U
 |
|  |
| Φορητές | 
* Game Boy
	+ Pocket
	+ Light
* Game Boy Color
* Game Boy Advance
	+ SP
* Game Boy Micro
* Nintendo DS
	+ DS Lite
* Nintendo DSi
	+ DSi XL
* Nintendo 3DS
	+ 3DS XL
* Nintendo 2DS
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4525190-3

 |

 |
**Απολαβή** (ή κέρδος, αγγλ. gain) στην ηλεκτρονική είναι μέγεθος που εκφράζει μεταβολή στάθμης ισχύος ή τάσης μεταξύ της εισόδου και της εξόδου ενός κυκλώματος. Υπολογίζεται ως το πηλίκο του μεγέθους της εξόδου προς το αντίστοιχο μέγεθος της εισόδου αλλά πιο συχνά εκφράζεται στην λογαριθμική κλίμακα σε μονάδες ντεσιμπέλ. Η απολαβή χαρακτηρίζει ηλεκτρονικές διατάξεις όπως ενισχυτές και κεραίες.

Απολαβή στους ενισχυτές
-----------------------

Η απολαβή ισχύος στους ενισχυτές ισούται με το δεκαπλάσιου του δεκαδικού λογάριθμου του λόγου της ισχύος εξόδου προς την ισχύ εισόδου:

{\displaystyle G\_{P}=10\log \_{10}{\bigg (}{\frac {P\_{in}}{P\_{out}}}{\bigg )}}
Ο απλός λόγος της ισχύος εξόδου προς την ισχύ εισόδου ονομάζεται επίσης και συντελεστής ενίσχυσης ισχύος.

Η απολαβή τάσης ισούται με το εικοσαπλάσιο του δεκαδικού λογάριθμου του λόγου της τάσης εξόδου προς την τάση εισόδου, δηλαδή με το εικοσαπλάσιο του δεκαδικού λογάριθμού του συντελεστή ενίσχυσης τάσης και δίνεται την παρακάτω τελική σχέση. 

{\displaystyle G\_{V}=20\log \_{10}{\bigg (}{\frac {V\_{out}}{V\_{in}}}{\bigg )}.\,}

Απολαβή κεραίας
---------------

Απολαβή κεραίας ονομάζεται ο λόγος της έντασης ακτινοβολίας της κεραίας προς την ένταση ακτινοβολίας μιας ιδανικής κεραίας (η οποία εκπέμπει ισοτροπικά χωρίς απώλειες) και τροφοδοτείται με την ίδια ισχύ. Η απολαβή της κεραίας εκφράζεται από την σχέση:

{\displaystyle Gain=4\pi \left({\frac {I\_{\alpha \kappa \tau }}{Po}}\right)}
όπου **Ιακτ** η ένταση ακτινοβολίας της κεραίας και **Ρο** η ισχύς τροφοδοσίας της κεραίας

Παραπομπές
----------

1. 1 2  icsd.aegean.gr Ενισχυτές[*νεκρός σύνδεσμος*]
2. ↑  itia.ntua.gr, Αρχές των ραντάρ

Πηγές
-----

* *Ειδικά θέματα ηλεκτρονικών, Γ τάξη ΤΕΕ, ΟΕΔΒ - κεφάλαιο 1*
* *Γενικά ηλεκτρονικά, Α τάξη ΤΕΕ, ΟΕΔΒ - κεφάλαιο 4*
Ο **Μπενζαμέν Βαλοτόν** (*Benjamin Vallotton*, 10 Ιανουαρίου 1877 – 1962) ήταν Ελβετός συγγραφέας (μυθιστοριογράφος και δημοσιογράφος) από το Καντόνι του Βω.

Ο Μπενζαμέν Βαλοτόν γεννήθηκε στο ορεινό χωριό Γκρυόν και ήταν γιος του πάστορα Πωλ Βαλοτόν από το χωριό Βαλόρμπ. Αρχικώς σπούδασε θεολογία στο Μόναχο και μετά στο Παρίσι. Μετά τις σπουδές του, το 1911, εγκαταστάθηκε στη Λωζάνη. Εκεί δίδαξε φιλολογικά μαθήματα στο γυμνάσιο μέχρι το 1921, οπότε εγκαταστάθηκε στην Αλσατία και αφοσιώθηκε στη συγγραφή. Συνέγραψε περισσότερα από 50 μυθιστορήματα. Από τις 4 Ιουνίου 1921 ήταν αντεπιστέλλον μέλος της «Βασιλικής Ακαδημίας Γαλλικής Γλώσσας και Λογοτεχνίας» του Βελγίου, ενώ ανακηρύχθηκε και «επίτιμος δημότης» (Bourgeois d'honneur) του Βαλόρμπ.

Στα έργα του Βαλοτόν πρωταγωνιστεί ο Ποτερά (*commissaire Potterat*), που είναι ο τύπος του έντιμου υπαλλήλου και ανθρώπου ο οποίος λέει απροκάλυπτα παντού και πάντοτε την αλήθεια. Ανάμεσα στα πλέον αξιόλογα έργα του συγγραφέα συγκαταλέγεται και το *Ψηλαφώντας*, που αναφέρεται στο δράμα των τυφλών αναπήρων πολέμου.

Πηγές
-----

* A. Nicollier: *Dictionnaire des écrivains suisses d'expression française*
* Το λήμμα «Βαλλοττόν Βενιαμίν» στη *Νέα Ελληνική Εγκυκλοπαίδεια* (Χάρη Πάτση), τόμος 7, σελ. 712

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 89522450
* LCCN: no2001047435
* ISNI: 0000 0000 8162 9759
* GND: 1045784680
* SUDOC: 029695856
* BNF: cb12126461s (data)
* HDS: 016178
* NKC: jn19990008721

 |

 |
Το **Night of Champions** (ελλ.: νύχτα των πρωταθλητών) είναι ετήσιο γεγονός, Pay Per View, και διοργανώνεται από την εταιρεία επαγγελματικής πάλης, WWE.

Ιστορία
-------

Το συγκεκριμένο PPV, υπάρχει από το 2001 με άλλη ονομασία. Λεγόταν **Vengeance** και ο μήνας διεξαγωγής του δεν ήταν σταθερός.  Το 2001 έγινε τον Δεκέμβριο, αλλά από το 2002 ως το 2004 διεξάχθηκε τον Ιούλιο. Από το 2005 έως το 2008 μεταφέρθηκε στον Ιούνιο, ενώ παράλληλα, το 2007 η ονομασία του έγινε **Vengeance: Night of Champions**, για να γίνει την επόμενη χρονιά, το 2008 δηλαδή, σκέτο **Night of Champions**. Το 2009 επέστρεψε στον μήνα Ιούλιο, όμως άλλαξε εκ νέου μήνα το 2010 όπου πήγε στον Σεπτέμβριο, μήνα στον οποίο διεξάγεται μέχρι και σήμερα. Επίσης το pay-per-view με την ονομασία **Vengeance**, επέστρεψε τον Οκτώβριο του 2011, έκτακτα όπως φαίνεται αφού δεν υπάρχει στο πρόγραμμα για το 2012.

Ιδιαιτερότητα
-------------

Το συγκεκριμένο PPV έχει πάρει το όνομα του, από το γεγονός πως όλοι οι τίτλοι της εταιρείας του WWE, σε αυτήν την βραδιά, είναι υπό διεκδίκηση. Εκτός από τους έξι αγώνες -όσοι είναι και οι τίτλοι- που είναι σίγουροι, υπάρχουν και άλλες κόντρες που οδηγούνται σε αγώνα αυτήν την βραδιά.

### Οι ενεργοί τίτλοι του WWE

* Πρωτάθλημα WWE

* Παγκόσμιο Πρωτάθλημα Βαρέων Βαρών

* Διηπειρωτικό Πρωτάθλημα

* Πρωτάθλημα Ηνωμένων Πολιτειών WWE

* Ομαδικό Πρωτάθλημα WWE

* Γυναικείο Πρωτάθλημα WWE

Δείτε επίσης
------------

* Pay Per View
* WrestleMania
* Royal Rumble
* SummerSlam
* Survivor Series

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 19 Ιανουαρίου 2009. Ανακτήθηκε στις 24 Μαΐου 2012.
2. ↑
3. ↑
Η **Αποκεντρωμένη Διοίκηση Πελοποννήσου, Δυτικής Ελλάδας και Ιονίου** (ΑΔΠΔΕΙ) είναι μία από τις εφτά ενιαίες αποκεντρωμένες διοικήσεις της Ελλάδας. 

Αποτελεί βαθμίδα της ελληνικής δημόσιας διοίκησης και συστήθηκε την 1η Ιανουαρίου του 2011, σύμφωνα με τη νέα διοικητική διαίρεση (Πρόγραμμα «Καλλικράτης») της χώρας. 

Στα όρια της περιλαμβάνει τις περιφέρειες: Πελοποννήσου, Δυτικής Ελλάδας και Ιονίων Νήσων, με τους νομούς Αργολίδας, Αρκαδίας, Κορινθίας, Λακωνίας, Μεσσηνίας, Αιτωλοακαρνανίας, Αχαΐας, Ηλείας, Κέρκυρας, Κεφαλληνίας, Λευκάδας και Ζακύνθου. Γεωγραφικά περιλαμβάνει την Πελοπόννησο, τη δυτική Στερεά Ελλάδα και τα Επτάνησα εκτός των Κυθήρων. 

Έδρα της αποκεντρωμένης διοίκησης είναι η πόλη της Πάτρας που αποτελεί και την μεγαλύτερη σε πληθυσμό πόλη.

Σκοπός της είναι η καλύτερη συνεργασία του κράτους με την τοπική αυτοδιοίκηση, δηλαδή με τις περιφέρειες, τις περιφερειακές ενότητες (που ταυτίζονται με τους νομούς της συγκεκριμένης διοίκησης) και τους δήμους. 

Επικεφαλής της διοίκησης είναι ο εκάστοτε Συντονιστής, ο οποίος διορίζεται από την κυβέρνηση. 

Σήμερα καθήκοντα του Συντονιστή ασκεί ο Νικόλαος Παπαθεοδώρου

Εικόνες - Χάρτες
----------------

Οι περιφέρειες που αποτελούν την Αποκεντρωμένη Διοίκηση Πελοποννήσου, Δυτικής Ελλάδας και Ιονίου αποτυπωμένες με κόκκινο χρώμα στον χάρτη της Ελλάδας:

* Περιφέρεια ΠελοποννήσουΠεριφέρεια Πελοποννήσου
* Περιφέρεια Δυτικής ΕλλάδαςΠεριφέρεια   
Δυτικής Ελλάδας
* Περιφέρεια  Ιονίων ΝήσωνΠεριφέρεια   
 Ιονίων Νήσων

Παραπομπές
----------

1. ↑  Σύνδεσμοι, Εταίροι Αρχειοθετήθηκε 2017-01-29 στο Wayback Machine. envisent.eu
2. ↑  Σύσταση Αποκεντρωμένης Διοίκησης Αρχειοθετήθηκε 2014-07-03 στο Wayback Machine. Ελληνική Δημοκρατία, Υπουργείο Εσωτερικών.

Εξωτερικοί σύνδεσμοι
--------------------

* Επίσημος ιστότοπος

|  |  |  |  |  |
| --- | --- | --- | --- | --- |
| 

| π • σ • ε
Αποκεντρωμένες Διοικήσεις της Ελλάδας |
| --- |
|  |
|  | 
* Αττικής
* Θεσσαλίας - Στερεάς Ελλάδας
* Ηπείρου - Δυτικής Μακεδονίας
* Πελοποννήσου, Δυτικής Ελλάδας και Ιονίου
* Αιγαίου
* Κρήτης
* Μακεδονίας - Θράκης
 |

 |
Συντεταγμένες: 49°37′01″N 06°08′23″E﻿ / ﻿49.61694°N 6.13972°E﻿ / 49.61694; 6.13972

Η είσοδος του μουσείου
Το **Μουσείο Σύγχρονης Τέχνης του Μεγάλου Δούκα Ιωάννη** (*Musée d'art moderne Grand-Duc Jean*, συντομευμένο σε **Mudam**) ιδρύθηκε από την λουξεμβουργιανή κυβέρνηση κατόπιν σχετικής πρωτοβουλίας του πρωθυπουργού Ζακ Σαντέρ το 1989 με την ευκαιρία των εορτασμών για την συμπλήρωση 25 ετών βασιλείας του Μεγάλου Δούκα Ιωάννη. Αυτός είναι και ο λόγος για τον οποίον φέρει το όνομά του.

Το Mudam αποτελεί το λουξεμβουργιανό αντίστοιχο μουσείων σύγχρονης τέχνης παγκοσμίου κύρους και φήμης, όπως το *Centre Pompidou* (Παρίσι), το *Mamco* (Γενεύη), το *Moma* (Νέα Υόρκη), κτλ. 

Χρειάστηκε να περάσουν συνολικά δεκαεπτά χρόνια από την στιγμή που η αρχιτεκτονική επιμέλεια της κατασκευής ανατέθηκε στον Γιέο Μινγκ Πέι και την ημερομηνία κατά την οποία έγιναν τα εγκαίνια του μουσείου, κυρίως λόγω της μεγάλης συζήτησης που προέκυψε με αφορμή το γεγονός ότι το μουσείο θα χτιζόταν πάνω σε ερείπια προγενέστερης κατασκευής του Βωμπάν.

Μεταξύ του 1999 (ημερομηνία έναρξης των εργασιών) και του 2006, υπό την διεύθυνση της Μαρί-Κλωντ Μπω, το μουσείο σταδιακά εμπλούτισε τις συλλογές του (τις οποίες δάνειζε σε ανά τον κόσμο μουσεία εν αναμονή των εγκαινίων του), οργάνωσε σειρά εκδηλώσεων και συναντήσεων με καλλιτέχνες, και, τέλος, απέκτησε ψηφιακή οντότητα χάρη στην ιστοσελίδα του, η οποία σχεδιάστηκε από τον καλλιτέχνη Κλωντ Κλοσκί.

Τα εγκαίνια του μουσείου έλαβαν χώρα στις 2 Ιουλίου 2006, παρουσία της οικογένειας του Μεγάλου Δούκα και αριθμού εκπροσώπων διαφόρων βασιλικών οικογενειών.

Δείτε επίσης
------------

* Φρούριο Τούνγκεν

Εξωτερικοί σύνδεσμοι
--------------------

* Πολυμέσα σχετικά με το θέμα  Mudam στο Wikimedia Commons
* Επίσημη ιστοσελίδα του μουσείου
* Το Mudam στο Youtube
* Δελτίο τύπου της κυβέρνησης σχετικά με τα εγκαίνια του Mudam
* Φωτογραφική κάλυψη των εγκαινίων του Mudam Αρχειοθετήθηκε 2009-03-13 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 138839229
* LCCN: nr2001000974
* GND: 5556008-8
* SUDOC: 129747874
* BNF: cb16580604j (data)

 |

 |



1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 17347. Ανακτήθηκε στις 30  Ιουλίου 2018.
Η **αποκινησιακή πτώση** είναι τοπική πτώση με τη βασική έννοια του «εκτός».

Χρήση
-----

### Ουραλικές γλώσσες

Στα φινλανδικά, η αποκινησιακή τυπικά σχηματίζεται προσθέτοντας «sta/stä», ενώ στα εσθονικά προσθέτοντας «-st» στο θέμα της γενικής. Στα ουγγρικά, το επίθεμα «-ból/-ből» εκφράζει την αποκινησιακή:

«talosta» - «εκτός του σπιτιού, εκ του σπιτιού» (Φινλανδικά «talo» = «σπίτι»)  

«majast» - «εκτός του σπιτιού, εκ του σπιτιού» (Εσθονικά «maja» = «σπίτι»)  

«házból» - «εκτός του σπιτιού» (Ουγγρικά «ház» = «σπίτι»)

Σε μερικές διαλέκτους της δημώδους φινλανδικής είναι κοινό να ρίπτεται το τελικό φωνήεν της αποκινησιακής κατάληξης, το οποίο στη συνέχεια γίνεται πανομοιότυπο με το αποκινησιακό μόρφημα των εσθονικών· για παράδειγμα: «talost».

### Ρωσικά

Σε μερικές σπάνιες περιπτώσεις η αποκινησιακή εξακολουθεί να υπάρχει στα σύγχρονα ρωσικά, αν και χρησιμοποιήθηκε ευρύτερα σε κείμενα του 17-18ου αιώνα: и́з лес**у** (εκτός του δάσους), кровь и́з нос**у** (αίμα εκ της ρινός), из Яросла́вл**ю** (εκ του Γιαροσλάβλ).
Ο ναυτικός όρος **αποκατάσταση λιμένος** είναι σε γενική χρήση όρος που αφορά τις παλίρροιες και όχι αποκατάσταση ένεκα ζημιών ή κάποιων απαγορεύσεων.

Η αποκατάσταση λιμένος είναι σπουδαίο στοιχείο στον υπολογισμό των παλιρροιών. Είναι η χρονική απόσταση που μεσολαβεί από την ώρα της διάβασης της Σελήνης από τον μεσημβρινό του τόπου μέχρι την ώρα της "αποκατάστασης" της ανώτατης στάθμης των υδάτων (δηλαδή της πλήμμης).

Άρκει έτσι να προστεθεί στην υπολογιζόμενη ώρα της μεσουράνισης της Σελήνης, η παρεχόμενη από τα ναυτιλιακά βοηθήματα Αλμανάκ ή Πλοηγούς, η "αποκατάσταση" του συγκεκριμένου λιμένα για να βρεθεί η ώρα του μέγιστου ύψους που θα φθάσει η παλίρροια.
Η κινηματογραφική ταινία με τίτλο Αποκορύφωμα των Αισθήσεων, είναι ερωτικό θρίλερ, Ιταλικής και Δυτικογερμανικής συμπαραγωγής, έτους 1968 και διάρκειας 89 λεπτών (Διεθνείς τίτλοι: Top Sensation & The Seducers).

Υπόθεση
-------

Η πανέμορφη Edwige Fenech υποδύεται τον ρόλο μιας πόρνης, της Ulla, η οποία μισθώνεται από τη δεσποτική και ζάπλουτη Mudy (Maud de Belleroche), μητέρα του ντροπαλού και διανοητικά καθυστερημένου εικοσάχρονου Tony. Η Ulla προορίζεται για να "πάρει" την παρθενιά του Tony, σε μια θαλάσσια κρουαζιέρα, στην οποία βρίσκονται επίσης η προκλητική Paula (Rosalba Neri) με τον σύζυγό της Aldo, οι οποίοι προσπαθούν διαρκώς να κερδίσουν την εύνοια της πλούσιας γυναίκας. H Beba (Eva Thulin), ένα όμορφο, ντόπιο κορίτσι από κάποιο νησί που συναντούν κατά την διάρκεια της κρουαζιέρας, γίνεται φίλη με τον Tony, και επιβιβάζεται στο σκάφος, όπου λίγο αργότερα επιβιβάζεται και ο άνδρας της, ο Andro, που τελικά πέφτει θύμα της γοητείας της Paula και της Ulla...

Συντελεστές
-----------

Πρωταγωνιστούν: Edwige Fenech, Rosalba Neri, Eva Thulin, Maud Belleroche, Maurizio Bonuglia, Ruggero Miti, Salvatore Puntillo

Σενάριο: Ottavio Alessi, Nelda Minucci, Lorenzo Ricciardi

Σκηνοθεσία: Ottavio Alessi

Παραπομπές
----------

1. ↑  www.imdb.com/title/tt0063707/. Ανακτήθηκε στις 6  Ιανουαρίου 2016.
2. 1 2 3  (Τσεχικά) *ČSFD*. 2001.
Η **Αποκεντρωμένη Διοίκηση Θεσσαλίας - Στερεάς Ελλάδας** (ΑΔΘΣΕ) είναι μία από τις ενιαίες αποκεντρωμένες διοικήσεις της Ελλάδας. Αποτελεί βαθμίδα της ελληνικής δημόσιας διοίκησης και συστάθηκε το 2011 σύμφωνα με τη νέα διοικητική διαίρεση της χώρας. Στα όρια της περιλαμβάνει τις Περιφέρειες της Θεσσαλίας και της Στερεάς Ελλάδας με τις Περιφερειακές Ενότητες (Π.Ε.) Καρδίτσας, Λάρισας, Μαγνησίας, Τρικάλων, Βοιωτίας, Εύβοιας, Ευρυτανίας, Φθιώτιδας και Φωκίδας. Ως έδρα της έχει οριστεί η Λάρισα. Σκοπός της είναι η καλύτερη συνεργασία του κράτους με την τοπική αυτοδιοίκηση, δηλαδή με τις Περιφέρειες, τις Περιφερειακές Ενότητες και τους Δήμους. Επικεφαλής της διοίκησης από το 2017, είναι ο Συντονιστής Αποκεντρωμένης Διοίκησης, ο οποίος διορίζεται από την κυβέρνηση με πενταετή θητεία.

Παραπομπές
----------

1. ↑  Σύσταση Αποκεντρωμένης Διοίκησης Αρχειοθετήθηκε 2014-07-03 στο Wayback Machine. Ελληνική Δημοκρατία, Υπουργείο Εσωτερικών.

Εξωτερικοί σύνδεσμοι
--------------------

* Επίσημος ιστότοπος

|  |  |  |  |  |
| --- | --- | --- | --- | --- |
| 

| π • σ • ε
Αποκεντρωμένες Διοικήσεις της Ελλάδας |
| --- |
|  |
|  | 
* Αττικής
* Θεσσαλίας - Στερεάς Ελλάδας
* Ηπείρου - Δυτικής Μακεδονίας
* Πελοποννήσου, Δυτικής Ελλάδας και Ιονίου
* Αιγαίου
* Κρήτης
* Μακεδονίας - Θράκης
 |

 |
Το **PzH 2000** ή **Panzerhaubitze 2000** είναι γερμανικό αυτοκινούμενο πυροβόλο των 155 χιλ. το οποίο κατασκευάζεται από τις εταιρείες *Krauss-Maffei* και *Rheinmetall* στη Γερμανία από το 1998. Θεωρείται ως ένα από τα καλύτερα και πιο εξελιγμένα συμβατικά όπλα αυτήν τη στιγμή. Η ταχύτητα με την οποία βάλλει το PzH 2000 είναι αξιοσημείωτη, καθώς το πυροβόλο έχει τη δυνατότητα να πραγματοποιήσει 8 με 9 συνεχόμενες βολές ανά λεπτό. Ο Ελληνικός Στρατός Ξηράς διαθέτει 12 πυροβόλα αυτού του είδους τα οποία χειρίζονται δύο Μοίρες Βαρέως Πυροβολικού.

Ιδιότητες
---------

Το PzH ακόμη και σήμερα διαθέτει ένα εξελιγμένο σύστημα εκτόξευσης πυρομαχικών, ενώ διευκολύνει το Στοιχείο να εφοδιαστεί μέσω του συστήματος επανεφοδιασμού πυρομαχικών έως και 60 βλήματα με τη βοήθεια των Γεμιστών, σε 12 λεπτά. Το μέγιστο βεληνεκές που μπορεί να εκτοξεύσει με απλό πυροσωλήνα είναι 30.000 μ. (30 χλμ), ενώ με πυρομαχικά HERA, μπορεί να φτάσει έως και τα 40.000 μ (40 χλμ).

Τα PzH 2000 στον Ελληνικό Στρατό
--------------------------------

Το 2001, είχαν παραλάβει 24 αυτοκινούμενα τέτοια πυροβόλα σε δύο Μοίρες Βαρέως Πυροβολικού. Με τη βοήθεια εφτά Γερμανών μηχανικών, συνέβαλλαν στην ελαφρά αναβάθμιση τους. Το 2003, η αναβάθμιση αυτή ολοκληρώνεται με την τοποθέτηση νέων συσκευών επικοινωνίας TRC-9000 και κάποιες άλλες λεπτομέρειες.

Η αποστολή του PzH 2000
-----------------------

Το PzH κατασκευάστηκε με τέτοιον τρόπο, ώστε να εξασφαλίζει όλα τα απαραίτητα για τη μέγιστη προσοχή του Στοιχείου από τις εχθρικές δυνάμεις
Η αποστολή του, είναι η εξής:

* Υποστηρίζει πλήρως ημέρα και νύχτα τον αγώνα σε όλο το μέτωπο με τον εχθρό.
* Διαθέτει υψηλή ταχυκινησία, επιβιωσημότητα και δυνατότητα ταχείας εκπομπής πυρών για την υποστήριξη του αγώνα των Μηχανοκίνητων και Τεθωρακισμένων Ταξιαρχιών, με δεδομένο πλέον ότι ο εχθρός δύναται να προσδιορίζει μετά το πρώτο πυρ (1ο βλήμα), τη θέση του πυροβόλου.
* Εκτελεί βολές αντιπυροβολικού σε όλους τους τομείς.
* Προσβάλλει στόχους σε μεγάλες αποστάσεις με τη μέγιστη ακρίβεια.

Χρήστες
-------

Χρήστες του PzH 2000.
* Κροατία Κροατία : 15
* Λιθουανία : 21
* Γερμανία : 149 (εκ των οποίων τα 72 είναι εν ενεργεία: συνολικά 185. 15 πυροβόλα αγοράστηκαν απο την Κροατία και 21 απο τη Λιθουανία.)
* Ελλάδα Ελλάδα : 24 (σε 2 Μοίρες Βαρέως Πυροβολικού (ΜΒΠ))
* Ιταλία : 68
* Ολλανδία : 18, 6 για εκπαίδευση, 12 εν εφεδρεία
* Κατάρ  : 24

Παραπομπές
----------

1. ↑  «Αυτοκινούμενο πυροβόλο PzH 2000 GR». ellinikos-stratos.com. 3 Αυγούστου 2006. Ανακτήθηκε στις 1 Δεκεμβρίου 2016.
2. ↑  «Α/Κ Πυροβόλο 155χιλ. PzH 2000 – H σύγχρονη τεχνολογία στην υπηρεσία του Πυροβολικού». proelasi.org. 2 Οκτωβρίου 2014. Αρχειοθετήθηκε από το πρωτότυπο στις 2016-11-05.. Ανακτήθηκε στις 1 Δεκεμβρίου 2016.

Εξωτερικοί σύνδεσμοι
--------------------

* Πολυμέσα σχετικά με το θέμα  Panzerhaubitze 2000 στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh00000267
* GND: 7683778-6
* NKC: ph263231

 |

 |
Το **Δευτεροβάθμιο Μουσικό Σχολείο Τσαϊκόφσκι** ( αρμενικά: Երևանի Չայկովսկու անվան երաժշտական դպրոց‎), είναι ένα σχολείο της δευτεροβάθμιας εκπαίδευσης στο Ερεβάν της Αρμενίας. Το σχολείο άνοιξε το 1939. Σήμερα έχει περίπου 600 μαθητές, οι οποίοι εγγράφονται για 12ετή εκπαίδευση, ενώ στην διάρκεια ων σπουδών τους λαμβάνουν 2 πιστοποιητικά γενικής και επαγγελματικής εκπαίδευσης. Πάνω από το 70 τοις εκατό των αποφοίτων του σχολείου φοιτούν ταυτόχρονα και στο Κρατικό Ωδείο του Ερεβάν .

Ιστορία και οργάνωση
--------------------

 Ένα μνημείο έξω από το σχολείο
Το σχολείο ιδρύθηκε στις 19 Απριλίου 1939 και δύο χρόνια αργότερα πήρε το όνομά του από τον Πιότρ Ιλίτς Τσαϊκόφσκι. Μέχρι το 1975, 665 απόφοιτοι του σχολείου τους είχαν απονεμηθεί βραβεία. Το 1982, ένα γλυπτό που παρίστανε τον Τσαϊκόφσκι (από τους αρχιτέκτονες Yervand Γκογκχαμπασιάν και Τζίμ Κοροσιάν) ανεγέρθηκε στο μπροστινό μέρος του σχολικού κτιρίου. Έπειτα από την Αρμενική ανεξαρτησία (το 1991), το σχολείο ανακαινίστηκε υπό την αιγίδα του ιδρύματος Hayastan All-Armenian. 

Αποτελείται από τμήματα εκμάθησης πιάνου, βιολιού, τσέλου, βιόλας, κοντραμπάσου, άρπας, ορείχαλκου, καθώς και γενικής μουσικής εκπαίδευσης. Εκτός από το βασικό πρόγραμμα σπουδών του σχολείου, το σχολείο διαθέτει παιδική χορωδία, ορχήστρα και μια μπάντα, η οποία αποτελείται από μικρότερες συμφωνικές, τζαζ και μπρούτζινες μπάντες.

Διάταξη του κτιρίου
-------------------

Το κεντρικό κτίριο έχει αναβαθμιστεί πλήρως. Το γυμναστήριο και η αίθουσα συναυλιών έχουν ανακατασκευαστεί, ενώ στο πρώτο έχει δημιουργηθεί αρκετός χώρος για μουσικούς και θεατές. Επίσης κατασκευάστηκαν ειδικά δωμάτια για την συμφωνική μπάντα, την τζαζ μπάντα, το συγκρότημα μπρούτζινων πνευστών, το σύνολο βιολιού και τη χορωδία του σχολείου.

Αξιοσημείωτοι απόφοιτοι
-----------------------

 Ο συνταγματάρχης Άρμεν Πογκοσιάν, Ανώτερος Στρατιωτικός Διευθυντής του Συγκροτήματος του Γενικού Επιτελείου των Ενόπλων Δυνάμεων της Αρμενίας .
* Anahit Nersesyan
* Άρα Τοροσιαν
* Araksi Sarian-Harutunian
* Geghuni Chitchian
* Jean Ter-Merguerian
* Medea Abrahamyan
* Σεργκέι Σμαμπτιάν
* Ρούμπεν Αχαρονιάν
* Βαχάνγκ Χαραπεντάν
* Σοφία Μελικιάν
* Τιγράν Χαμασάν
* Άρμεν Πογκοσιάν

Παραπομπές
----------

1. ↑  «Tchaikovsky Music School of Yerevan: Rising to the 21st Century - Armenian National Committee of America». 17 Φεβρουαρίου 2016.
2. ↑  «Reconstruction of Tchaikovsky Secondary Music School in Yerevan». Αρχειοθετήθηκε από το πρωτότυπο στις 4 Οκτωβρίου 2018. Ανακτήθηκε στις 29 Μαρτίου 2021.
3. ↑  «Չայկովսկու անվան երաժշտական դպրոցում հիմնանորոգումից հետո ստեղծված են որակյալ ուսման բոլոր պայմանները».
4. ↑  «Երևանի Չայկովսկու անվան երաժշտական դպրոցը տոնում է 75-ամյա հոբելյանը».
"**Αποκρύπτω γην**" ήταν παλαιά ναυτική έκφραση που αποτελούσε αναφορά των παρατηρητών ναυτών των λεγομένων οπτήρων προς τη Γέφυρα του πλοίου, στα εμπορικά, ή προς τον Αξιωματικό ναυτιλίας κατεύθυνσης, στα πολεμικά πλοία.

Η αναφορά αυτή δίνονταν τη στιγμή που έπαυε πλέον οριστικά να υφίσταται ορατή ξηρά στον ορίζοντα, λόγω του επιχειρούμενου πλου, εκ της καμπυλότητας της Γης, και όχι σε περιπτώσεις πρόσκαιρης κατάστασης π.χ. ομίχλη. Εκ του χρόνου της αναφοράς αυτής υπολογίζονταν η υφιστάμενη ορατότητα.

* Η αντίθετη αναφορά - έκφραση της παραπάνω ήταν "**αναφαίνω γην**".

Πηγές
-----

* *Νεώτερον Εγκυκλοπαιδικόν Λεξικόν Ηλίου* τ.3ος, σ.266.
Ο όρος **Αρχηγείο** δηλώνει την έδρα (τόπο ή κατάστημα) εγκατάστασης του αρχηγού ή της κεντρικής υπηρεσίας διοίκησης ενός οργανισμού, απ' όπου συντονίζονται όλες ή οι σημαντικότερες λειτουργίες του. Ως στρατιωτικός όρος και σύμφωνα με τους στρατιωτικούς κανονισμούς σημαίνει την κεντρική διοίκηση ή το κεντρικό επιτελείο στρατιωτικών υπηρεσιών ή σωμάτων ασφαλείας π.χ. Αρχηγείο Στόλου, Αρχηγείο Λιμενικού Σώματος, Αρχηγείο ΝΑΤΟ (ΝΑΤΟ ΗQ), κ.λπ.

Παλαιότερα ο Ελληνικός στρατός από το 1878 μέχρι και το 1897 ήταν διαιρεμένος σε τρία αρχηγεία, το Αρχηγείο Λαρίσης, το Αρχηγείο Μεσολογγίου και το Αρχηγείο Αθηνών, κατά γαλλικό πρότυπο, τα οποία μετά την έκβαση του Ελληνοτουρκικού πολέμου 1897 καταργήθηκαν υπέρ ενός και ενιαίου, (κατά αγγλικό και γερμανικό πρότυπο).

Ο όρος αυτός στην αγγλική αποδίδεται με τα αρχικά H.Q. ή HQ (Headquarters) που χρησιμοποιείται ευρύτερα και στον εμπορικό χώρο όπως σε βιομηχανίες, ναυτιλιακές εταιρίες, τράπεζες κ.λπ.

Εξωτερικοί σύνδεσμοι
--------------------

* Πολυμέσα σχετικά με το θέμα  Headquarters στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4475913-7

 |

 |
Συντεταγμένες: 63°49′42″N 20°17′27″E﻿ / ﻿63.82833°N 20.29083°E﻿ / 63.82833; 20.29083

Το μουσείο *Bildmuseet* στο κάμπους τεχνών του Ούμεο.
Το **Bildmuseet** (μεταφράζεται από τα Σουηδικά ως *το Μουσείο Πινάκων*) είναι ένα μουσείο σύγχρονης τέχνης στο Ούμεο στη Σουηδία.

Ιστορία
-------

Το μουσείο ιδρύθηκε το 1981 από το Πανεπιστήμιο του Ούμεο μέσα στο μουσείο γίνονται εκθέσεις σύγχρονης τέχνης καιοπτικοακουστικών τεχνών Σουηδών και διεθνών καλλιτεχνών  Παράλληλα με τις εκθέσεις στο μουσείο οργανώνονται διαλέξεις, προβολές, συναυλίες, περφόρμανς και εργαστήρια.

Την άνοιξη του 2012 το μουσείο μεταφέρθηκε σε νέες εγκαταστάσεις στο Κάμπους Τεχνών του Ούμεο. Το κτήριο του μουσείου είναι 7όροφο και σχεδιάστηκε από το Δανικό γραφείο αρχιτεκτόνων *Henning Larsen* . Το μουσείο άνοιξε στο κοινό στις 19 Μαΐου 2012. 

Ολόκληρο το κτήριο θεωρείται ως ένα έργο τέχνης. Το εξωτερικό του κτηρίου είναι καλυμμένο με τυχαίας διάστασης παράθυρα και έχει κάλυψη με ξύλο Σιβηρικής Πεύκης ενώ το εσωτερικό του μουσείο έχει λευκή διακόσμηση με παράθυρα που έχουν θέα τον ποταμό Ούρε. Μετά τον επανασχεδιασμό του μουσείου, το 2012 χαρακτηρίστηκε ως ο ομορφότερος πανεπιστημιακός χώρος τέχνης στον κόσμο.

Παραπομπές
----------

1. ↑  About Bildmuseet Αρχειοθετήθηκε 2013-11-02 στο Wayback Machine. www.bildmuseet.umu.se Retrieved 2013-08-30
2. ↑  Project information and gallery Αρχειοθετήθηκε 2014-09-28 στο Wayback Machine. www.henninglarsen.com Retrieved 2013-08-30
3. ↑  Henning Larsen Architects' New Umeå Art Museum in Sweden is Bathed in Cool Nordic Light www.inhabitat.com Retrieved 2013-08-30
4. ↑  «2014 Capital of Culture: highlights of Umeå, Sweden». *Telegraph*. 31 Ιανουαρίου 2014.. Ανακτήθηκε στις 12 Μαΐου 2014.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μουσείο σύγχρονης τέχνης του Ούμεο** |

* ιστοσελίδα μουσείου Bildmuseet[*νεκρός σύνδεσμος*].

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 261663138
* LCCN: n93034449
* SUDOC: 161559816
* BNF: cb13741588g (data)
* BIBSYS: 97054440
* NKC: ko2017938626

 |

 |
*Το άρθρο αφορά Μητροπολίτη του Οικουμενικού Πατριαρχείου. Για άλλα πρόσωπα με το ίδιο όνομα δείτε: Δαμασκηνός Παπανδρέου*

Ο **Δαμασκηνός (Παπανδρέου)** ήταν Μητροπολίτης του Οικουμενικού Πατριαρχείου.

Ο κατά κόσμον Βασίλειος Παπανδρέου γεννήθηκε στην Κάτω Χρυσοβίτσα του Θέρμου Αιτωλοακαρνανίας στις 23 Φεβρουαρίου του 1936. Σπούδασε Θεολογία στη Θεολογική Σχολή της Χάλκης, από την οποία αποφοίτησε το 1959, και χειροτονήθηκε διάκονος την ίδια χρονιά. Συνέχισε για μεταπτυχιακές σπουδές στις Θεολογικές και Φιλοσοφικές Σχολές των Πανεπιστημίων Βόννης και Μάρμπουργκ (1959-1965), με αντικείμενο την Γενική Εκκλησιαστική Ιστορία και την Φιλοσοφία της Θρησκείας. Το 1961 χειροτονήθηκε πρεσβύτερος και το 1966 αναδείχθηκε διδάκτορας της Θεολογικής Σχολής του Πανεπιστημίου Αθηνών.

Το 1969 διορίστηκε προϊστάμενος του Ορθοδόξου Κέντρου του Οικουμενικού Πατριαρχείου στο Σαμπεζύ της Γενεύης, αναλαμβάνοντας και την Γραμματείας της προετοιμασίας της Μεγάλης Συνόδου της Ορθοδόξου Εκκλησίας. Το 1970 εξελέγη Μητροπολίτης Τρανουπόλεως και από το 1974 ήταν Καθηγητής της ρωμαιοκαθολικής Θεολογικής Σχολής της Λουκέρνης και μέλος της Διεθνούς Ακαδημίας Θρησκευτικών Επιστημών.

Στις 2 Οκτωβρίου 1982 εξελέγη πρώτος Μητροπολίτης της νεοσύστατης Ιεράς Μητροπόλεως Ελβετίας. Διετέλεσε Κοσμήτορας του Μεταπτυχιακού Ινστιτούτου Ορθοδόξου Θεολογίας στο Ορθόδοξο Κέντρο του Οικουμενικού Πατριαρχείου, Συμπρόεδρος των Μικτών Επιτροπών Θεολογικού Διαλόγου της Ορθοδόξου Εκκλησίας με την Παλαιοκαθολική Εκκλησία και με τις Αρχαίες Ανατολικές Εκκλησίες, Πρόεδρος, από χριστιανικής πλευράς, των διμερών Ακαδημαϊκών Συναντήσεων με τον Ιουδαϊσμό και το Ισλάμ και Αντεπιστέλλον Μέλος της Ακαδημίας Αθηνών. Τιμήθηκε με τον τίτλο του Επίτιμου Διδάκτορα από Ορθόδοξες Θεολογικές Σχολές.

Στις 20 Ιανουαρίου 2003 αποσύρθηκε για λόγους υγείας και εξελέγη Μητροπολίτης Αδριανουπόλεως. Πέθανε ξαφνικά από εγκεφαλικό επεισόδιο τη νύχτα της 5ης Νοεμβρίου 2011 στη Γενεύη.

Παραπομπές
----------

1. ↑  users.sch.gr/markmarkou/2011/koim2011.htm#13.
2. 1 2  *Τσεχική Εθνική Βάση Δεδομένων Καθιερωμένων Όρων*. pna20211131940. Ανακτήθηκε στις 1  Μαρτίου 2022.
3. ↑  *Τσεχική Εθνική Βάση Δεδομένων Καθιερωμένων Όρων*. pna20211131940. Ανακτήθηκε στις 20  Δεκεμβρίου 2022.
4. ↑  «Απεβίωσε ο μητροπολίτης Δαμασκηνός Παπανδρέου». Καθημερινή Κύπρου. Ανακτήθηκε στις 5 Απριλίου 2021.

Πηγές
-----

* Δαμασκηνός Παπανδρέου (Μητροπολίτης Ελβετίας), Εκδόσεις Καστανιώτη

  


| τίτλοι της Ορθόδοξης Εκκλησίας |
| --- |
| Προκάτοχος*Ίδρυση* | **Μητροπολίτης Ελβετίας**1982-2003 | ΔιάδοχοςΙερεμίας |
| Προκάτοχος*Χηρεία* | **Μητροπολίτης Αδριανουπόλεως**2003-2011 | ΔιάδοχοςΑμφιλόχιος Στεργίου |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 17232934
* LCCN: n90684349
* ISNI: 0000 0001 1021 7770
* GND: 118870882
* SUDOC: 028083520
* BNF: cb11998944r (data)
* BIBSYS: 1028235
* NKC: pna20211131940
* ICCU: TO0V066418
* BNE: XX900995
* CiNii: DA11245804

 |

 |
Ο **Αριστείδης ο Αθηναίος** ήταν Χριστιανός απολογητής που έζησε τον 2ο αιώνα μετά Χριστόν και καταγόταν από την Αθήνα. Επίσης είναι Άγιος της Ορθόδοξης Εκκλησίας.

Βίος
----

Για τον Αριστείδη δεν γνωρίζουμε παρά πενιχρές πληροφορίες. Ο Ευσέβιος Καισαρείας μας πληροφορεί πως ήταν σύγχρονος του Κοδράτου και συντάκτης μιας Απολογίας, ενώ τον παρουσιάζει ως φιλόσοφο. Η μνήμη του εορτάζεται από την Ορθόδοξη Εκκλησία στις 13 Σεπτεμβρίου και αναφέρεται ότι κρεμάστηκε από τους συμπολίτες του στο κέντρο της αθηναϊκής Αγοράς.

Συγγραφικό έργο
---------------

Φέρεται ως συντάκτης *Απολογίας* με αποδέκτη τον αυτοκράτορα Αδριανό (117-138). Στη συριακή του μετάφραση αποδέκτης της είναι ο Αντωνίνος Πίος διάδοχος του Αδριανού. Πρέπει να γράφτηκε γύρω στα 140. Θεωρείται η αρχαιότερη σωζόμενη χριστιανική απολογία.

Περιεχόμενο
-----------

Ξεκινά θέτοντας το ζήτημα του ενός Θεού. Από την παρατήρηση της κοσμικής αρμονίας οδηγείται στην ιδέα του Θεού. Ο χριστιανικός θεός είναι ο μόνος ακίνητος, άναρχος, και αληθινός. Η απόλυτη αυτή μονοθεΐα είναι και το κριτήριο της θρησκευτικής συμπεριφοράς των ανθρώπων. Την ανθρωπότητα τη διακρίνει σε τρεις ομάδες θρησκευτικώς: τους ειδωλολάτρες, τους ιουδαίους και τους χριστιανούς. Εκθέτει τα μειονεκτήματα των λατρειών των Χαλδαίων, Αιγυπτίων, Ελλήνων και Ιουδαίων. Έτσι αν οι πρώτοι λάτρευσαν τα άστρα, οι δεύτεροι τα ζώα και οι τρίτοι τις εκδηλώσεις της ζωής και τα πάθη, οι τελευταίοι λόγω του μονοθεϊσμού τους πλησίασαν την αλήθεια. Όμως κι αυτοί λάτρευσαν πιο πολύ κι από τον Θεό τους αγγέλους και απολυτοποίησαν τις θρησκευτικές διατάξεις.

Παραπομπές
----------

1. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 11  Μαΐου 2020.
2. ↑  Στυλιανός Παπαδόπουλος, Πατρολογία τομ. Α' ,εκδ. Παρουσία, Αθήνα, 1997, σελ.193
3. ↑  Στυλιανός Παπαδόπουλος, Πατρολογία τομ. Α' ,εκδ. Παρουσία, Αθήνα, 1997, σελ.193
4. ↑  Στυλιανός Παπαδόπουλος, Πατρολογία τομ. Α' ,εκδ. Παρουσία, Αθήνα, 1997, σελ.194

Πηγές
-----

* Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ.533-538
* Στυλιανός Παπαδόπουλος, Πατρολογία τομ. Α' ,εκδ. Παρουσία, Αθήνα, 1997, σελ.193-195

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 87806962
* LCCN: no91014418
* ISNI: 0000 0001 1577 0348
* GND: 118645749
* SELIBR: 277106
* SUDOC: 030827523
* BNF: cb12216505j (data)
* BIBSYS: 90506931
* NLA: 61292753
* NKC: mzk2007411502
* ICCU: CFIV085965

 |

 |
Το ***Naruto Shippuden: Ultimate Ninja Storm 3*** (ιαπωνικά: NARUTO-ナルト- 疾風伝 ナルティメットストーム3, Χέπμπορν: Naruto Shippūden: Narutimetto Sutōmu 3) είναι ένα 3D βιντεοπαιχνίδι φαντασίας δράσης βασισμένο στο επιτυχημένο manga του Κισιμότο Μασάσι, το Naruto. Κυκλοφόρησε για Xbox 360 και PlayStation 3 στην Αμερική από την Bandai στις 5 Μαρτίου του 2013 ενώ στην Ευρώπη στις 8 Μαρτίου. Στις 18 Απριλίου το παιχνίδι κυκλοφόρησε και στην Ιαπωνία. Το παιχνίδι επανακυκλοφόρησε με τίτλο *Naruto Shippuden: Ultimate Ninja Storm 3 Full Burst* στις 22 και 24 Οκτωβρίου του 2013 στην Αμερική και στην Ιαπωνία. Στην Ευρώπη κυκλοφόρησε 3 μήνες αργότερα.

Gameplay
--------

Το παιχνίδι διαθέτει 80 χαρακτήρες και μόνο 7 support χαρακτήρες (το Full Burst έχει 81 χαρακτήρες και 7 support χαρακτήρες). Ο τρόπος χειρισμού έχει τροποποιηθεί, με το Awakening, μια κατάσταση όπου ενισχύει τις ικανότητες κάθε χαρακτήρα όταν η μπάρα ζωής τους είναι χαμηλή, είναι επίσης δυνατό να χρησιμοποιηθεί οποιαδήποτε στιγμή σε ειδικό αγώνα. Όπως και στα προηγούμενα παιχνίδια ο παίκτης μπορεί να επιλέξει και δύο επιπλέον χαρακτήρες ως support, υπάρχουν επίσης και 7 χαρακτήρες που είναι αποκλειστικά και μόνο για support.

Το Story Mode είναι παρόμοιο με το προηγούμενο παιχνίδι το Naruto Shippuden: Ultimate Ninja Storm 2 καθώς έχει μάχες με αρχηγούς οι οποίες χρειάζονται στρατηγική και quick time events για να επιτευχθούν. Περιλαμβάνει επίσης την «Λειτουργία της Απόλυτης Απόφασης», η οποία δίνει τη δυνατότητα στον παίκτη να αλλάξει το αποτέλεσμα των μαχών.

Επίσης το παιχνίδι διαθέτει και mob μάχες όπου ο παίκτης πρέπει να νικήσει έναν αριθμό αντιπάλων που είναι συγκεντρωμένοι μαζί.

Πλοκή
-----

Το παιχνίδι παίρνει μέρος αμέσως μετά το κλείσιμο του προηγούμενου και αρχίζει με την επίθεση του Uchiha Sasuke στη συνάντηση κορυφής των 5 Kage με σκοπό να σκοτώσει τον Danzo, ο οποίος πρόσφατα έγινε ο 6ος Hokage του χωριού Konohagakure.

Ανεπίσημο τέλος
---------------

Καθώς το anime και το manga ακόμα συνέχιζαν, ένα ανεπίσημο τελείωμα δόθηκε στο παιχνίδι. Νικημένοι οι Tobi, Madara και Kabuto υποχωρούν δίνοντας την νίκη στις συμμαχικές δυνάμεις των νίντζα. Αλλά ο Uchiha Sasuke αφήνει πίσω το νεκροταφείο στο βουνό και αναζητά τον Naruto.

Επανακυκλοφορία
---------------

Το *Naruto Shippuden: Ultimate Ninja Storm 3: Full Burst* είναι η επανακυκλοφορία του πρωτότυπου Storm 3, η οποία περιλαμβάνει ανανεωμένη γραφικά, όλα τα κοστούμια DLC των χαρακτήρων μείον του Naruto (Goku) και της Sakura (Hello Kitty), ένα νέο χαρακτήρα (Kabuto Yakushi Sage Mode), ένα νέο κεφάλαιο στο Story Mode και ένα Challenge, το οποίο αποτελείται από 100 αποστολές. Επίσης καινούργια είναι και η δυνατότητα επιλογής της μοίρας μεταξύ Hero (Ήρωας - εύκολο) και Legend (Θρύλος - δύσκολο).

Εξωτερικοί σύνδεσμοι
--------------------

* *Naruto Shippuden: Ultimate Ninja Storm 3* στο IMDb
* *Naruto Shippuden: Ultimate Ninja Storm 3* στο Steam
* *Naruto Shippuden: Ultimate Ninja Storm 3* στη Wikia



1. ↑  PC.
Η **Αποκεντρωμένη Διοίκηση Αιγαίου** (ΑΔΑ) είναι μία από τις επτά (7) ενιαίες αποκεντρωμένες διοικήσεις της Ελλάδας. Αποτελεί βαθμίδα της ελληνικής δημόσιας διοίκησης, διάδοχο σχήμα των παλιών κρατικών περιφερειών Βορείου και Νοτίου Αιγαίου του Ν. 2503/1997 και συστήθηκε το 2011 σύμφωνα με τη νέα διοικητική διαίρεση της χώρας (νόμος 3852/2010, πρόγραμμα Καλλικράτης). 

Στα όρια της περιλαμβάνει τις περιφέρειες του Βορείου Αιγαίου και του Νοτίου Αιγαίου με τους νομούς Χίου, Λέσβου, Σάμου, Κυκλάδων και Δωδεκανήσου και έχει έδρα τον Πειραιά (Ακτή Μιαούλη 83 & Μ. Μπότσαρη 2-8, ΤΚ 185 38). Σκοπός της είναι η άσκηση κρατικών αρμοδιοτήτων χωροταξικού, περιβαλλοντικού χαρακτήρα καθώς και της προστασίας των δασών και δασικών εκτάσεων, σύμφωνα με το άρθρο 280 του Ν. 3852/2010, στα χωρικά όρια αρμοδιότητάς της, δηλαδή τις αντίστοιχες περιφέρειες, τις περιφερειακές ενότητες και τους δήμους, καθώς και η εποπτεία του κράτους επί των ΟΤΑ χωρικής της αρμοδιότητας, η οποία συνίσταται αποκλειστικά στον έλεγχο νομιμότητας (και όχι σκοπιμότητας) των πράξεων των συλλογικών και μονομελών οργάνων διοίκησής τους. 

Επικεφαλής της αποκεντρωμένης διοίκησης είναι ο Συντονιστής (παλαιότερα Γενικός Γραμματέας που διοριζόταν από την εκάστοτε κυβέρνηση), ο οποίος βάσει του νόμου 4325/2015 είναι δημόσιος υπάλληλος επιπέδου Γενικού Διευθυντή και επιλέγεται μεταξύ υπαλλήλων με τα ελάχιστα απαιτούμενα τυπικά προσόντα μέσω διαδικασίας μοριοδότησης προσόντων και συνέντευξης από το ΑΣΕΠ. 

Με το ΦΕΚ ΥΟΔΔ 250/26-5-2017 διορίστηκε Συντονιστής ο Δασολόγος - Περιβαλλοντολόγος Δρ. Νίκος Θεοδωρίδης, ο οποίος αποχώρησε στις 31-12-2018 λόγω συμπλήρωσης ορίου ηλικίας. Έκτοτε, και μέχρι πλήρωσης της θέσης με τη διαδικασία του Ν. 4325/2015, ασκεί καθήκοντα Συντονιστή (Μάρτιος 2019) ο αν. Γενικός Διευθυντής Χωροταξικής & Περιβαλλοντικής Πολιτικής, Πολύκαρπος Πολυχρονάκης (αρχιτέκτων μηχανικός).

Παραπομπές
----------

1. ↑  Σύσταση Αποκεντρωμένης Διοίκησης Αρχειοθετήθηκε 2014-07-03 στο Wayback Machine. Ελληνική Δημοκρατία, Υπουργείο Εσωτερικών.

Εξωτερικοί σύνδεσμοι
--------------------

* Επίσημος ιστότοπος

|  |  |  |  |  |
| --- | --- | --- | --- | --- |
| 

| π • σ • ε
Αποκεντρωμένες Διοικήσεις της Ελλάδας |
| --- |
|  |
|  | 
* Αττικής
* Θεσσαλίας - Στερεάς Ελλάδας
* Ηπείρου - Δυτικής Μακεδονίας
* Πελοποννήσου, Δυτικής Ελλάδας και Ιονίου
* Αιγαίου
* Κρήτης
* Μακεδονίας - Θράκης
 |

 |
Ο **Αριστείδης Ράινεκ** (1834 - 1913) ήταν ναύαρχος του ελληνικού Πολεμικού Ναυτικού.

Βιογραφία
---------

Δευτερότοκος γιος του μεγάλου φιλέλληνα και υποστράτηγου Φρειδερίκου Φον Ράινεκ και της Ευφροσύνης, το γένος Μαυροκορδάτου, αδελφής του Αλέξανδρου Μαυροκορδάτου και αδελφός του Αδόλφου, του Μεγάλου Αυλάρχη του Βασιλέως Γεωργίου Α΄ και της Βιλελμίνης, της Κυρίας των Τιμών της Βασίλισσας Αμαλίας.   

Γεννήθηκε στο Ναύπλιο το 1834. Υπήρξε στενός φίλος του Λεωνίδα Παλάσκα του οποίου διέσωσε όλο το χειρόγραφο αρχείο και αργότερα δώρισε στο Υπουργείο Ναυτικών.  

Τον Ιανουάριο του 1897 ανέλαβε μοίραρχος και αρχηγός της θωρηκτής μοίρας που στάλθηκε στη Κρήτη και οργάνωσε την απόβαση του εκστρατευτικού σώματος υπό τον Τιμολέοντα Βάσσο. Εκεί συνέβαλε στη επιτυχή διεξαγωγή επιχειρήσεων παρά τον αποκλεισμό που επιχειρούσαν τα πλοία των Μεγάλων Δυνάμεων. Τον επόμενο χρόνο προάχθηκε σε υποναύαρχο και αποστρατεύθηκε λόγω ορίου ηλικίας. Τιμήθηκε με πλείστα παράσημα από τον Βασιλέα Γεώργιο τον Α΄.   

Πέθανε στην Αθήνα το 1913.